钦定古今图书集成/明伦汇编/氏族典/第122卷 > 陈师道
## 钦定古今图书集成/明伦汇编/氏族典/第122卷 > 陈师道

按《宋史陈师道传》：“师道，字履常，一字无己，彭城人。少
而好学苦志，年十六，蚤以文谒曾巩，一见奇之，许其
以文著。熙宁中，王氏经学盛行，师道心非其说，遂绝
意进取。巩典五朝史事，得自择其属，朝廷以白衣难
之。元祐初，苏轼、傅尧俞、孙觉荐其文行，起为徐州教
授。又用梁焘荐，为太学博士。言者谓在官尝越境出”
南京见轼，改教授颍州，又论其进非科第，罢归。调彭
泽令，不赴。家素贫，或经日不炊，妻子愠见，弗恤也。久
之，召为秘书省正字，卒，年四十九。友人邹浩买棺敛
之。师道高介有节，安贫乐道，于诸经尤邃《诗》《礼》，为文
精深雅奥。喜作诗，自云“学黄庭坚，至其高处。”或谓过
之，然小不中意，辄焚去。今存者财十一，